Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Елена Јанчева со службена легитимација број 28-0020 и Исмет Балажи со службена легитимација број 28-0019 изврши вонреден инспекциски надзор над субјектот на инспекциски надзор Приватна установа за вон-семејна социјална заштита на стари лица Свети Јован Струмица- Струмица, со адреса на Ул. 11 Септември,, бр. 60 Струмица, застапувана од одговорното лице Елизабета Николовска и со Записник ИП1 16-10 од 12.07.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Елизабета Николовска Директор на Приватна установа за вон-семејна социјална заштита на стари лица Свети Јован Струмица-Струмица објектот кој е сместен на ул. 11 Септември ,, број 60 Струмица да ги отстрани неправилностите и недостатоците утврдени при вршење на **вонредниот инспекциски надзор**, односно да постапи по определените инспекциски мерки:

 1.Установата за социјална заштита или Стручниот работник да изготвува извештај за состојбата на сместениот корисник имајќи ја во предвид здравствената состојбата на корисникот, односно извештајот да содржи податоци за видот на остварените права од социјална заштита, здравствената состојба на корисникот, резултатите од работата со корисникот, потребата од понатамошен третман и истиот извештај да биде доставен до лицето кое го сместило корисникот, согласно член 33 од Правилникот за начинот на водење и содржина на евиденцијата за корисниците на правата од социјална заштита и документацијата за стручната работа ( ,,Службен весник на РМ,, бр.171/2011).

 **Рокот за извршување на изречената инспекциска мерка изнесува 30 дена од денот на добивање на решението.**

2. Установата со капацитет од 20 корисници која спаѓа во установите кои сместуваат до 35 корисници да обезбеди соодветен број на вработени стручни кадри и тоа: еден одговорен работник за нега во смена (медицинска сестра-ССС), односно да има вработено четири (4) медицински сестри и пет (5) геронто домаќинки, согласно член 17 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

 **Рокот за извршување на изречената инспекциска мерка изнесува 30 дена од денот на добивање на решението.**

3.Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став1 алинеја 3 од Законот за социјална заштита, преку инспекторите за социјална заштита Елена Јанчева со службена легитимација број 28-0020 и Исмет Балажи со службена легитимација број 28-0019**,** изврши вонреден инспекциски надзор над субјектот на инспекциски надзор Приватна установа за вон-семејна социјална заштита на стари лица Свети Јован Струмица- Струмица, со адреса на Ул. 11 Септември,, бр. 60 Струмица, застапувана од одговорното лице Елизабета Николовска, и состави Записник ИП1 16-10 од 12.07.2024 година во кој се констатирани недостатоци и неправилности во спроведувањето на прописите во постапката за остварување и користење на услугата на вон-семејна социјална заштита –сместување во установа за стари лица.

Врз основа горенаведеното и утврдената фактичка состојба при вонредниот инспекциски надзор, се донесе решение како во диспозитивот.

 Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-10 од 22.07.2024 година.

 **Инспектори за социјална заштита**:

 Елена Јанчева

 Исмет Балажи